वे शनिवार को चौटाला हाउस में पत्रकारों से रूबरू हो रहे थे। उन्होंने कहा कि जिस प्रकार हिसार के सांसद दुष्यंत सिंह चौटाला ने भाजपा सरकार के इस किसान विरोधी निर्णय का डटकर विरोध करते हुए स्वयं टे्रक्टर लेकर संसद पहुंचे, उससे सरकार को यह सोचने पर विवश होना पड़ा। उन्होंने कहा कि मुख्यमंत्री मनोहरलाल खट्टर ने शायद ही कभी टे्रक्टर की सवारी की हो और जब सांसद दुष्यंत सिंह चौटाला के प्रयासों से टे्रक्टर गैर व्यवसायिक वाहनों की श्रेणी में शामिल किया गया तो सरकार के मुखिया उसका श्रेय स्वयं लेना चाहते हैं जबकि पूरा देश जानता है कि किसानों की लड़ाई लडऩे का काम सांसद दुष्यंत सिंह चौटाला ने किया। उन्होंने कहा कि इनेलो ही एकमात्र ऐसा राजनीतिक दल है जो किसानों, कमेरे, दलित, मजदूरों, युवाओं के हितों की लड़ाई लड़ते आया है और इसके लिए चाहे उसे सब कुछ न्यौछावर करना पड़ा, इनेलो करेगी। चौटाला ने कहा कि आगामी 7 जनवरी को इनेलो डबवाली हलका में एक रैली आयोजित करेगी जिसमें जनतादल परिवार के सदस्यों को पुन: एक मंच पर संगठित किया जाएगा। इसमें तेजस्वी यादव, तेलगूदेशम पार्टी के सांसद राममोहन यादव, समाजवादी पार्टी व बीजू जनतादल के सांसद भी डबवाली रैली में शिरकत करेंगे। उन्होंने बताया कि इनेलो किसानों के हित में सदैव संघर्षरत रही है और एसवाईएल के मुद्दे पर हरियाणा के हक का पानी लाने के लिए पहले भी संघर्ष कर चुकी है। इसी संघर्ष की कड़ी में आगामी 7 मार्च को नई दिल्ली में रामलीला मैदान में विशाल रैली आयोजित करेगी ताकि केंद्र पर दबाव बनाकर हरियाणा के हक का पानी हरियाणा के किसानों के खेतों में अंतिम टेल तक पानी दिया जा सके। डबवाली अग्रिकांड पर दिग्विजय सिंह चौटाला ने कहा कि ऐसी त्रासदी देश में कहीं भी नहीं हुई और वे अपनी पूरी पार्टी की ओर से इस अग्रिकांड का शिकार हुए लोगों को नमन करते हैं। चौटाला ने कहा कि बहुत पहले से अग्रिकांड पीडि़तों की ओर से इलाके में एम्स अस्पताल के निर्माण की मांग उठती रही है मगर पूर्व मुख्यमंत्री भूपेंद्र सिंह हुड्डा ने महज दिल्ली से 35 किलोमीटर दूर ही झज्जर और गुडग़ांव के बॉर्डर पर एम्स का निर्माण करवाकर पीडि़तों के जख्मों को कुरेदा है। दिग्विजय सिंह चौटाला ने कहा कि प्रदेश में इनेलो की सरकार बनने पर कमीशन बनाया जाएगा जो अग्रिकांड पीडि़तों से सलाह मश्विरा करके उन्हें उचित सुविधाएं दी जाएंगी। छात्र संघों के चुनावों बारे उन्होंने कहा कि शिक्षामंत्री रामबिलास शर्मा ने उन्हें जनवरी के मध्य तक छात्र संघ के चुनाव कराने का आश्वासन दिया है और वे उन्हीं आश्वासनों के आधार पर जनवरी के मध्य तक वे सरकार को समय देंगे। इस अवसर पर उनके साथ सिरसा के विधायक मक्खनलाल सिंगला, इनेलो जिलाध्यक्ष पदम जैन, इनेलो के प्रेस प्रवक्ता तरसेम मिढा व सहप्रवक्ता महावीर शर्मा भी मौजूद थे।